Marja Linnankivi

Marja Linnankivi, ent. Kekkonen, o.s. Linnala (23. heinäkuuta 1932 – 8. helmikuuta 2015) oli suomalainen musiikinopettaja ja opetusneuvos. Hän työskenteli Kirkkopuiston tyttökoulussa ja Tyttönormaalilyseossa ja sen jälkeen Opetushallituksessa, josta jäi eläkkeelle opetusneuvoksena. Hän oli presidentti Urho Kekkosen pojan Matti Kekkosen puoliso. Avioliittonsa aikana Linnankivi karttoi julkisuutta. Hän kirjoitti kahdet muistelmat, nuoruusajasta kertovan Töölön tyttö ja avioliiton ajasta kertovan Kekkosten miniänä, sekä ammattikirjallisuutta. 

Linnankiven isä oli säveltäjä Eino Linnala, äiti laulajatar ja musiikkipedagogi Taru Linnala.

Teokset
 Töölön tyttö – helsinkiläistytön muistelmia lapsuudesta ja nuoruudesta 1930-1950-luvuilla, Tammi 2003 ISBN 951-31-2587-4
 Kekkosten miniänä – muistelmia Sylvi ja Urho Kekkosen perheestä 1950-1970-luvuilla, Tammi 2010 ISBN 978-951-31-5366-3

Lähteet 

Suomalaiset musiikkipedagogit
Urho Kekkonen
Vuonna 1932 syntyneet
Vuonna 2015 kuolleet